Translate the text from Welsh to English.



 
Rwy’n gwerthfawrogi ymroddiad gweithlu GIG Cymru ac wedi bod yn rhoi pwysau ar Lywodraeth y DU i gael gwared ar y cyfyngiad ar gyflogau’r sector cyhoeddus er mwyn sicrhau y gellir gwobrwyo staff y GIG yn briodol am y gwaith y maent yn ei wneud. Rwyf hefyd wedi datgan yn eglur bod yn rhaid i’r Trysorlys ddarparu cyllid i Gymru i sicrhau bod modd rhoi dyfarniadau cyflog heb danseilio gwasanaethau i gleifion.

Bob blwyddyn, rwy’n penderfynu ynglŷn â’r dyfarniad cyflog blynyddol ar gyfer staff y GIG gan roi ystyriaeth i gyngor ac argymhellion y ddau gorff adolygu cyflogau annibynnol, Corff Adolygu Cyflogau’r GIG (NHSPRB) sy’n ymdrin â’r staff sy’n gweithio o dan y Contract Agenda ar gyfer Newid, a’r Corff Adolygu Cyflogau Meddygon a Deintyddion (DDPRB).

Mae cam cyntaf y broses o adolygu cyflogau’r sector cyhoeddus fel arfer yn dechrau yn y gwanwyn, pan fydd Prif Ysgrifennydd y Trysorlys yn anfon llythyr cylch gwaith sy’n nodi’r cyd\-destun yn y DU er mwyn galluogi’r dyfarniadau cyflog i ddod i rym ar gyfer y GIG ym mis Ebrill bob blwyddyn. Eleni, anfonwyd y llythyr cylch gwaith ar 21 Medi, gan nodi amserlen hwyrach nag arfer ar gyfer y broses adolygu.

Mae llythyrau’r Trysorlys yn nodi’r farn y dylid bod yn fwy hyblyg wrth ystyried cyflogau’r sector cyhoeddus, yn hytrach na chadw at y cyfyngiad presennol o un y cant ar gyflogau, er mwyn mynd i’r afael â heriau o ran recriwtio a chadw staff. Nodant hefyd y dylai’r cyflogau fod yn gysylltiedig â chynnydd mewn lefelau cynhyrchiant. Nid oedd y llythyrau’n crybwyll a fyddai cyllid canolog ar gael i ganiatáu ar gyfer cynnydd sy’n fwy nag un y cant.

Ar 22 Tachwedd, rhoddwyd gwarant yng nghyhoeddiad Cyllideb y DU ar gyfer 2017 y byddai arian newydd ar gael pe byddai’r cyrff adolygu cyflogau yn argymell codiadau cyflog yn y dyfodol a phe byddent yn cael eu cysylltu â chynnydd mewn lefelau cynhyrchiant a diwygiadau mewn contractau. Mae Ysgrifennydd y Cabinet dros Gyllid wedi datgan yn eglur ei fod yn disgwyl y bydd Llywodraeth y DU yn cyflawni ei hymrwymiad i ariannu’n llawn unrhyw argymhellion newydd gan y cyrff adolygu cyflogau ar gyfer y pedair gwlad ac i ddarparu swm canlyniadol llawn o dan fformiwla Barnett.

Ail gam y broses annibynnol o adolygu cyflogau yw i adrannau iechyd unigol y DU ystyried a ydynt am ddarparu tystiolaeth i’r cyrff adolygu i gefnogi eu trafodaethau unigol ynghylch cyflogau, ac a ydynt am geisio argymhellion gan y cyrff hynny.

Heddiw, yng nghyd\-destun ein partneriaeth gymdeithasol ehangach yng Nghymru, rwyf wedi anfon fy llythyr cylch gwaith at y cyrff adolygu cyflogau yn gofyn am eu cyngor ar gylch cyflogau 2018\-19\. Rwyf wedi gofyn iddynt ystyried tystiolaeth a gwneud argymhellion cyn diwedd y flwyddyn ariannol ar ddau gwestiwn:

* Beth fyddai’n ddyfarniad teg o ran cyflogau staff y GIG yng Nghymru?
* Gan gofio eu hargymhellion ynglŷn â dyfarniad cyflog teg, faint o ddyfarniad cyflog y gallai’r GIG yng Nghymru ei roi os na cheir rhagor o gyllid gan Drysorlys y DU?

Rwy’n bwriadu darparu tystiolaeth i’r cyrff adolygu cyflogau yn y flwyddyn newydd, ac i’m swyddogion fod yn bresennol yn y sesiynau tystiolaeth lafar sydd wedi’u cynllunio.

Rwyf hefyd wedi gweld y llythyrau cylch gwaith a anfonwyd gan yr Ysgrifennydd Gwladol dros Iechyd yn Lloegr, ac mae’r rhain yn creu cyswllt nad yw’n gwbl eglur rhwng materion ynglŷn â chyflogau a thrafodaethau ynglŷn â diwygio contractau. Rwyf wedi gofyn i swyddogion drafod y llythyrau hyn â’r Adran Iechyd er mwyn inni allu deall sut y bydd unrhyw ddiwygiadau i gontractau yn cyd\-fynd â’r broses adolygu cyflogau yn Lloegr.

Mae’r GIG ar draws pedair gwlad y DU yn elwa ar y ffaith fod peth gallu i’r gweithlu symud o le i le. Mae hyn yn rhoi hyblygrwydd i bob un o’r pedair gwlad o ran recriwtio. Mae hefyd yn ei gwneud yn haws i staff symud ar gyfer datblygu eu gyrfa a dilyn hyfforddiant, ac yn sicrhau bod staff proffesiynol sy’n gweithio ledled y DU yn gydradd â’i gilydd. Mae’r gallu hwn i symud yn seiliedig ar set graidd o nodweddion cyffredin yng nghontractau’r GIG ledled y DU ac rwy’n ymroddedig i gadw’r elfennau cyffredin hyn ar yr amod eu bod yn parhau i roi manteision i’r GIG yng Nghymru.

O gofio nodweddion cyffredin contractau’r GIG ledled y DU, mae’n hanfodol bod cynrychiolwyr y cyflogwyr a’r staff o Gymru yn cymryd rhan mewn unrhyw drafodaethau ynghylch contractau a’u bod yn gallu cynrychioli barn a buddiannau Cymru yn ystod y trafodaethau hynny. Byddwn yn ceisio cynnal trafodaethau â’r Adran Iechyd yn fuan ynglŷn â’r mater hwn.

Byddaf yn rhoi’r wybodaeth ddiweddaraf wrth i’r broses symud yn ei blaen.

Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny.







Translation:


 
I value the dedication of the NHS Wales workforce and have been pressing the UK government to lift the public sector pay cap to ensure that NHS staff can be properly rewarded for the work they do. I have also been clear that Treasury funding must flow to Wales to ensure that pay awards can be afforded without undermining services to patients.


Each year, I make my decisions on the annual pay award for NHS staff taking into account the advice and recommendations from the 2 independent pay review bodies, the NHS Pay Review Body (NHSPRB) which covers those staff working under the Agenda for Change Contract and the Doctors and Dentists Pay Review Body (DDPRB).


The first step of the public sector pay review process generally starts in the spring with a remit letter from the Chief Secretary to the Treasury which sets the UK context for their work enabling pay awards to take effect for the NHS in April each year. This year the remit letter was sent to public sector pay review bodies on 21 September setting out a delayed timetable for the review process.


The Treasury letters set out the view that public sector pay should be afforded a more flexible approach than the current 1% pay cap to help address recruitment and retention challenges and linked to productivity gains. The letters were silent on whether or not central funds would be made available to allow a greater uplift than 1%.


On 22 November, the UK Budget 2017 announcement guaranteed that new money would be made available if future pay rises are recommended by independent review bodies and linked to increased productivity and contractual reform. The Cabinet Secretary for Finance has made clear his expectation that the UK government should honour its commitment to fund any new pay review body recommendations in full for all 4 nations and provide a full Barnett consequential.


The second stage of the independent pay review process is for the individual UK health departments to consider whether to provide evidence to, and seek recommendations from, the review bodies to support their individual pay discussions.


Today, in the context of our wider social partnership in Wales, I have issued my remit letter to the PRBs seeking their advice on the 2018\-19 pay round. I have asked them to consider evidence and make recommendations before the end of the financial year on 2 questions:


* What would be a fair pay award for NHS staff in Wales?; and
* Taking into account their recommendations on a fair pay award, what level of pay award could be afforded by the NHS in Wales in the absence of further funding from the UK Treasury?


I intend to provide evidence to the Pay Review Bodies in the New Year and for my officials to attend the planned oral evidence sessions.


I have also seen the remit letters issued by the Secretary of State for Health in England which conflate issues about pay with discussions about contractual reforms in a way which is not entirely clear. I have asked officials to discuss these letters with the Department of Health so that we can understand how any contractual reform discussions will align with the Pay Review process in England.


The NHS across the 4 UK nations benefits from a degree of mobility within the workforce. This provides all 4 nations with flexibility in recruitment, ease of movement for career development and training and to ensure equity for professional staff working across the UK. This mobility is underpinned by a core of common features of NHS contractual arrangements across the UK and I am committed to retaining this commonality providing it continues to deliver benefits for the NHS in Wales.


Given the common features of NHS contracts across the UK, it is essential that employers and staff side representatives from Wales are party to any contractual negotiations and are able to represent the views and interests of Wales during the discussions. We will be seeking early discussions with the Department of Health on this matter.


I will provide a further update as this process progresses.


 


This statement is being issued during recess in order to keep members informed. Should members wish me to make a further statement or to answer questions on this when the Assembly returns I would be happy to do so.